สิทธิชัย ผาบชมภู

สิทธิชัย ผาบชมภู (เกิด 13 กันยายน พ.ศ. 2529) นักร้องและนักแสดงจากรายการทรู อะคาเดมี่ แฟนเทเชีย ซีซั่นที่ 3 (ในขณะนั้นยังเป็น ยูบีซี อะคาเดมี แฟนเทเชีย) โดยได้รับตำแหน่งรองชนะเลิศอันดับ 2
หลังจากจบรายการทรู อคาเดมี่ แฟนเทเชีย สิทธิชัยได้เข้าทำงานในวงการบันเทิงหลายด้าน ทางด้านดนตรี ได้ออกอัมบั้มแรกร่วมกับเพื่อนๆ เอเอฟ3 จากนั้นร่วมร้องเพลงกับเพื่อนเอเอฟ1-3 ในอัลบั้มชุดที่ 2 และได้ออกอัลบั้มเดี่ยวของตนเองเป็นอัลบั้มที่ 3 ซึ่งมีเพลงที่แต่งเองรวมอยู่ด้วย นอกจากนั้นสิทธิชัยยังมีคอนเสิร์ตเดี่ยว คอนเสิร์ตร่วมกับศิลปินอื่น ทั้งคอนเสิร์ตใหญ่ และมินิคอนเสิร์ตมากมาย
ด้านการแสดง สิทธิชัยสร้างชื่อเสียงอย่างมากจากผลงานการแสดงภาพยนตร์เรื่องแรกในชีวิต ตั๊ดสู้ฟุด ซึ่งเป็นภาพยนตร์ที่ทำรายได้ทะลุ 50 ล้านบาท ภายใน 7 วัน  และทำรายได้รวมกว่า 70 ล้านบาท  นอกจากภาพยนตร์แล้วยังมีผลงานละครโทรทัศน์อีกหลายเรื่อง โดยเรื่องผ่าโลกบันเทิง (2551) เป็นละครเย็นที่ครองแชมป์เรตติ้งสูงสุดนานกว่า 4 สัปดาห์ติดต่อกัน ส่วนผลงานที่ออกอากาศอยู่ในปัจจุบันนี้ คือเรื่องสัมผัสพิศวง

**ประวัติ**
สิทธิชัย ผาบชมภู หรือ บอย เกิดเมื่อวันเสาร์ที่ 13 กันยายน พ.ศ. 2529 ที่โรงพยาบาลบำราษฎร์ จังหวัดนนทบุรี แต่ไปเติบโตที่ขอนแก่น โดยเริ่มเรียนอนุบาลถึงประถมศึกษาปีที่ 6 ที่โรงเรียนเทศบาลคุ้มหนองคู มัธยม 1-3 ที่โรงเรียนขอนแก่นวิทยายน และได้เข้าศึกษาสาขาช่างยนต์ที่โรงเรียนเทคนิคขอนแก่น ปีพ.ศ 2549 ได้รับการคัดเลือกเข้าร่วมรายการ ทรู อะคาเดมี่ แฟนเทเชีย ซีซั่นที่ 3 สิทธิชัยอุปสมบทเมื่อวันที่ 16 พฤศจิกายน 2551 ณ วัดวุฒาราม และจำวัด ณ วัดป่าบ้านกอก จังหวัดขอนแก่น ปัจจุบันศึกษาระดับปริญญาตรีคณะรัฐศาสตร์ มหาวิทยาลัยรามคำแหง

**ชีวิตส่วนตัว**
ในปัจจุบันนี้แต่งงานแล้วกับสาวชาวสุรินทร์ชื่อฝ้ายมีลูกชาย 1 คนชื่ออคิน

**เริ่มต้นกับ ทรู อะคาเดมี แฟนเทเชีย**
บอยเข้าร่วมรายการทรู อคาเดมี่ แฟนเทเชีย ซีซั่นที่ 3 ปี พ.ศ. 2549 โดยเข้ารอบ 50 คนจากการออดิชั่นภาคตะวันออกเฉียงเหนือ เข้ารอบสุดท้าย 12 วี (13 คน) ในรหัส V8 และได้รับรางวัลรองชนะเลิศอันดับ 2 บอยได้รับการกล่าวขวัญว่าเป็นผู้ที่มีพัฒนาการมากที่สุดคนหนึ่งในรุ่น โดยในสัปดาห์สุดท้ายโชว์ของบอยได้รับคำชมอย่างล้นหลามทั้งจากผู้ชมและคณาจารย์ และเพลง ล่าฝัน ที่บอยแต่งขณะอยู่ในบ้านอคาเดมี่ได้รับการเรียบเรียงและนำขึ้นมาร้องเป็นโชว์พิเศษบนเวทีโดยเพื่อนๆ ร่วมรุ่นด้วย

**ผลงานการแสดง**

**ภาพยนตร์**
 2557 เศียรสยอง- 2555 เก๋าเรียน- 2554 ศิษย์วัดหน้าตั้ง รุ่น 1 ฮาโคตร- คนล่าเมฆ ........รับบท........ นักบินม้า- 3 กิ๊ก ... จุ๊กกรู ........รับบท........ สำราญ- เงา ........รับบท........ นัท- 4 สิงห์คอนเฟิร์ม ........รับบท........ ชนะ ฉะดะ- ตั๊ดสู้ฟุด ........รับบท........ อาเต๋า / อาเทียน

**ละครโทรทัศน์**

**ซิตคอม**

**ละครเวที**
 น้ำใสใจจริง เดอะ มิวสิคัล ........รับบท........ ทัดภูมิ
การแสดงเริ่มวันศุกร์ที่ 20 สิงหาคม ถึงวันอาทิตย์ที่ 5 กันยายน 2553 ณ เอ็มเธียเตอร์ ดำเนินงานโดยดรีมบอกซ์ กำกับการแสดง โดย สุวรรณดี จักราวรวุธ- เดอะ เลเจนด์ ออฟ เร่ขายฝัน เฉลียง เดอะ มิวสิคัล ........รับบท........ เตือนตะวัน
การแสดงเริ่มวันศุกร์ที่ 2 ถึงวันอาทิตย์ที่ 18 ตุลาคม 2552 ณ เอ็มเธียเตอร์ ดำเนินงานโดยบริษัท เวิร์คพอยท์ เอ็นเตอร์เทนเมนท์ จำกัด และ โต๊ะกลม กำกับการแสดง โดย ธีรวัฒน์ อนุวัตรอุดม
บอยเป็นดารารับเชิญแสดงสลับรอบกับ วิวิศน์ บวรกีรติขจร ในบทของ เตือนตะวัน พ่อที่ออกไปจับหิ่งห้อยให้ลูกสาวแล้วตกหน้าผาหายตัวไป

**มิวสิกวิดีโอ**
 2554 คำทำนาย - Dr.Fuu

**ผลงานเพลง**
 อัลบั้มเพลงประกอบละคร "ผ่าโลกบันเทิง" บอยร่วมร้องเพลง "ผ่าโลกบันเทิง"
วางจำหน่าย: มกราคม 2552, จัดจำหน่ายโดย บริษัท จ๊ะทิงจา จำกัด , รูปแบบ: ซีดี/วีซีดีคาราโอเกะ- บันทึกการแสดงสด "A-Time AF คนพันธุ์ A : The Reality Concert-Concert"
วางจำหน่าย: ธันวาคม 2550, รวมศิลปินเอเอฟ 1-3 และดีเจเอไทม์, ค่าย: GMM Grammy, รูปแบบ: วีซีดี 3 แผ่น/ดีวีดี 1 แผ่น- อัลบั้มเดี่ยว "Behind the Scene"
วางจำหน่าย: 24 กรกฎาคม 2550, แนวเพลง: ป๊อป, ค่าย:ทรูแฟนเทเชีย, รูปแบบ: ซีดีและวีซีดีคาราโอเกะ บรรจุรวมในชุด 2 แผ่น- อัลบั้ม "Soul Much In Love" เพลง "สวัสดีความรัก" "Kiss" "ค.ร.ม. (คณะความมั่นคงแห่งรัก)"
วางจำหน่าย: 12 มกราคม 2550, รวมศิลปินเอเอฟ 1-2-3, แนวเพลง: ป๊อป/โซล, ค่าย:ทรูแฟนเทเชีย, รูปแบบ: ซีดี/วีซีดีคาราโอเกะ- เพลง "ทำดีให้พ่อดู"
ออกอากาศ: 21 พฤศจิกายน 2549, รวมศิลปินเอเอฟ 1-2-3- บันทึกการแสดงสด UBC AF3 School Bus in Concert
วางจำหน่าย: พฤศจิกายน 2549, รวมศิลปินเอเอฟ 3, ค่าย:ทรูแฟนเทเชีย, รูปแบบ: วีซีดี 2 แผ่น- อัลบั้ม "School Bus" เพลง "หน้าซื่อ ๆ"
วางจำหน่าย: 6 ตุลาคม 2549, รวมศิลปินเอเอฟ 3, แนวเพลง: ป๊อป, ค่าย:ทรูแฟนเทเชีย, รูปแบบ: ซีดี/วีซีดีคาราโอเกะ

**เพลง**
 คนขอนแก่น - รวมศิลปินชาวจังหวัดขอนแก่น

**ผลงานและกิจกรรมอื่นๆ (บางส่วน)**

**กิจกรรมการกุศล, กิจกรรมเพื่อสังคม**
 วันที่ 31 มกราคม 2552 : ร้องเพลงในงานทอดผ้าป่าดารา ช่อง3 ณ ร.ร.วัดบ่อน้ำจืด กำแพงแสน จ.นครปฐม- วันที่ 20 ธันวาคม 2551 : "Young MEA Clean & Green Party" ณ พิพิธภัณฑ์เด็ก จตุจักร- วันที่ 7 กันยายน 2551 : ทำบุญร่วมกับแฟนคลับ ที่วัดแก้วฟ้า- วันที่ 29 สิงหาคม 2551 : ขับร้องเพลงหน้าพระที่นั่งพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ประธานงาน "สานสายใยเพื่อผลิตภัณฑ์สายใจไทย" ในเพลง "แสงหนึ่งคือรุ้งงาม" ร่วมกับ นางสาวอนุสรา วันทองทักษ์ ณ ศูนย์การค้าเพนนินซูล่า พลาซ่า- วันที่ 12 สิงหาคม 2551 : ร้องเพลงใน "คอนเสิร์ต คิดถึงแม่ ครั้งที่ 11"- วันที่ 20 สิงหาคม 2551 : ร่วมงาน 7 สีบำเพ็ญประโยชน์ ณ สภาสังคมสงเคราะห์- วันที่ 30 มีนาคม 2551 : ร่วม "งานกาชาด" ที่ Central World- วันที่ 29 มีนาคม 2551 : ร่วมงานกับ ผบทบ. ในโครงการ "รักษ์โลกร้อน" ณ สวนลุมพินี, เมืองโบราณ และปลูกป่าชายเลน ที่บางปู- วันที่ 17 มีนาคม 2551 : เดินรณรงค์ปิดไฟเพื่อประหยัดพลังงานของ WWF @ ตรอกข้าวสาร- วันที่ 12 พฤศจิกายน 2550 : AFปั่นจักรยานไปบริจาคที่บ้านราชวิถี- วันที่ 11 กันยายน 2550 : ร่วมรับโทรศัพท์รายการการกุศล "สายธารศรัทธา" สถานีกองทัพบกช่อง 5- วันที่ 3 สิงหาคม 2550 : ร่วมงานและร้องเพลงกับ มิณฑิตา วัฒนกุล ในงาน "โลกสวยด้วยมือเรา" ณ ทรู ทองหล่อ- วันที่ 2 สิงหาคม 2550 : ร่วมงานพิธีรับธงชาติไทยธง 80 พรรษา ธงสัญลักษณ์งานและธงอาสาสมัครพัฒนาประชาธิปไตย (อสพป.) ณ ทำเนียบรัฐบาล- วันที่ 4 มิถุนายน 2550 : ร่วมงานโครงการ "แว่นแก้ว- วันที่ 24 เมษายน 2550 : ร่วมงาน "รวมพลังคน พ.ศ.พอเพียง" ที่สวนลุมพินี- วันที่ 7 มกราคม 2550 : ร่วมกิจกรรมและทำบุญกับแฟนคลับให้เด็กนักเรียนผู้พิการทางสายตา ที่โรงเรียนสอนคนตาบอดกรุงเทพ มูลนิธิช่วยคนตาบอดฯ กรุงเทพฯ- โครงการ ทำดีให้พ่อดู "12V 12 ความดีเพื่อพ่อ" ถวายเป็นพระราชกุศลแด่พระบาทสมเด็จพระเจ้าอยู่หัว ในปีมหามงคล 2550

**อ้างอิง**

**แหล่งข้อมูลอื่น**
  เว็บไซต์ของบอย AF3 www.boysittichai.com date=2007-07-15 -  True Music : สิทธิชัย ผาบชมภูfix-attempted=yes -  ซิตคอม "แสนแสบนักสืบผีสิง" (เว็บไซต์อย่างเป็นทางการ)
หมวดหมู่:ศิลปินสังกัดทรูแฟนเทเชีย
หมวดหมู่:นักแสดง ทรู อะคาเดมี แฟนเทเชีย
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:บุคคลจากโรงเรียนขอนแก่นวิทยายน
หมวดหมู่:บุคคลจากจังหวัดนนทบุรี‎‎
หมวดหมู่:บุคคลจากจังหวัดขอนแก่น‎‎
หมวดหมู่:บุคคลจากคณะรัฐศาสตร์ มหาวิทยาลัยรามคำแหง